text: En registre es van trobar 526 exemplars falsos de bitllets
  dilluns, 18 de novembre 2019 - 11:50h
  Bitllets de 5 euros requisats pels agents | Policia Nacional
  Agents de la Policia Nacional han desarticulat en la ciutat d'Alacant a un grup presumptament dedicat a la distribució de bitllets falsos de cinc euros en Espanya i Portugal. En l'operatiu han sigut detingudes sis persones.
  Les investigacions van començar en 2015 davant la detecció d'un important increment d'exemplars falsificats, principalment en les comarques d'Alacant, ha informat este dilluns el Ministeri de l'Interior. Des d'eixe moment s'han desenvolupat diferents operacions de manera intermitent fins a l'actualitat.
  El procés d'investigació ha sigut complex, han explicat, pel fet de què els bitllets de cinc euros no solen ser revisats pel públic, en general, pel seu baix valor, per això no solen registrar-se denúncies sobre este tema. Per este motiu, la informació que es rebia només arribava a través dels exemplars que eren detectats en el circuit financer.
  La Policia Nacional va obrir diferents línies d'investigació que van permetre detectar bitllets falsos per tota Espanya, però principalment en el territori valencià, Madrid, Andalusia i Catalunya, encara que també en Portugal. Estes gestions van portar a la identificació de diferents individus amb antecedents policials per fets pareguts.
  Una volta identificat el possible origen dels bitllets falsos, es van practicar dos registres simultanis en vivendes d'Alacant. En una de les cases es van trobar 526 exemplars falsos de bitllets de cinc euros. Els agents van detindre a sis presumptes distribuïdors, entre els que es trobava el presumpte líder de l'organització.
  Amb esta operació es dóna per desarticulada una de les organitzacions més antigues dedicades a la distribució de diners falsos, ha ressaltat el Ministeri de l'Interior. Esta intervenció se suma a una altra que es va fer fa dos setmanes en Granada, a on es va detindre a un individu i una altra fa només uns dies en Huelva, a on es va desarticular una impremta clandestina dedicada a la falsificació de bitllets de 5, 10, 20 i 50 euros.
  Cau una banda romanesa que robava en gasolineres de tot el territori valencià
  "Dos ferits en ser atropellats per una moto en Torrevieja" "Un accident de trànsit provoca 8 quilòmetres de retenció en la V-31"